**Informácia pre verejnosť podľa § 16a ods.7 zákona č. 364/2004 Z. z. o vodách a o zmene zákona SNR č. 372/1990 Zb. o priestupkoch v znení neskorších predpisov (vodný zákon) v znení neskorších predpisov (ďalej len „vodný zákon“) o začatí konania.**

* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy oznamuje verejnosti, že subjekt Obec Habovka, ul. Pod Grúňom č. 266/24, 027 32 Habovka (ďalej len „žiadateľ“) požiadal listom č. 245-010/2018 zo dňa 17.09.2018 o vydanie rozhodnutia k navrhovanej činnosti podľa § 16a ods. 1 zákona č. 364/2004 Z. z. o vodách a o zmene a doplnení zákona SNR č. 372/1990 Zb. o priestupkoch v znení neskorších predpisov (vodný zákon). Žiadateľ má záujem vybudovať nasledovnú stavbu: ***„Projekt protipovodňovej ochrany obce Habovka“.*** Dňom doručenia žiadosti bolo správne konanie začaté.
* Okresný úrad Žilina, odbor starostlivosti o životné prostredie, oddelenie štátnej správy vôd a vybraných zložiek životného prostredia kraja, úsek štátnej vodnej správy listom zo dňa 24. 09. 2018 požiadal Výskumný ústav vodného hospodárstva Bratislava (VÚVH) o vydanie odborného stanoviska k navrhovanej činnosti, či uvažovanou stavbou ***„Projekt protipovodňovej ochrany obce Habovka“*** ide o navrhovanú činnosť podľa § 16 ods. 6 písm. b) vodného zákona a správne konanie rozhodnutím číslo OU-ZA-OSZP2-2018/036240-02/Mac zo dňa 24.09.2018 prerušil. Odborné stanovisko VÚVH bolo doručené dňa 22.01.2019.
* Verejnosť môže doručiť písomné stanovisko orgánu štátnej vodnej správy k projektovej dokumentácii navrhovanej činnosti alebo k odbornému stanovisku do 10 dní od ich zverejnenia na webovom sídle orgánu štátnej vodnej správy a na webovom sídle ministerstva na adresu:

 Okresný úrad Žilina

 odbor starostlivosti o životné prostredie

 oddelenie štátnej správy vôd a vybraných zložiek životného prostredia kraja

 Vysokoškolákov 8556/33B, 010 08 Žilina

* Proti rozhodnutiu vydanému podľa § 16a ods. 1 vodného zákona nie je prípustné odvolanie.
* Súčasťou informácie o začatí konania je:
* Projektová dokumentácia stavby ***„Projekt protipovodňovej ochrany obce Habovka“****.*
* Odborné stanovisko Výskumného ústavu vodného hospodárstva Bratislava (VÚVH) k navrhovanej činnosti

Číslo: OU-ZA-OSZP2-2019/004520-06/Mac